**B. Osobitná časť**

**K čl. I**

**K bodu 1**

 Navrhuje sa transpozícia čl. 1 prvého bodu a prílohy časti A vykonávacej smernice (EÚ) 2021/971. V súlade s uvedenými ustanoveniami sa navrhuje zaviesť používanie biochemických techník a molekulárnych techník ako doplnkových metód na preverovanie odrodovej pravosti osiva krmovín.

**K bodu 2**

Zoznam preberaných právne záväzných aktov Európskej únie sa dopĺňa o transponovaný právny predpis.

**K čl. II**

Dátum nadobudnutia účinnosti sa navrhuje s ohľadom na čl. 2 vykonávacej smernice (EÚ) 2021/971. Vzhľadom na predpokladanú dobu trvania legislatívneho procesu je možné predpokladať zachovanie 15 dňovej legisvakačnej doby v súlade s § 19 ods. 5 zákona č. 400/2015 Z. z. o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov.